Marie Curie

Si Marie Skłodowska-Curie (ipinanganak bilang si Maria Salomea Skłodowska, 7 Nobyembre 1867 – 4 Hulyo 1934) ay isang kimiko na kilala para sa kaniyang pagsasaliksik na naging batayan ng radyoaktibidad at ng larangan ng radyolohiya.  Siya ang unang babaeng nakatanggap ng Gantimpalang Nobel—sa kimika at sa pisika, ang unang babaeng propesor sa Pamantasan ng Paris, at ang unang babaeng inilibing sa Panthéon ng Paris dahil sa sariling sikap.

Ipinanganak si Curie sa Warsaw, sa noo'y dating Kaharian ng Polonya na bahagi ng Imperyong Ruso.  Nag-aral siya sa tagong Pamantasang Lumilipad ng Warsaw at doon niya sinimula ang kaniyang pagsasanay sa pagiging siyentipiko.  Noong 1891, sa edad na 24, sinundan niya ang kaniyang ate na si Bronisława at lumipat sa Paris, kung saan itinamo niya ang kaniyang mga karagdagang mga katibayan at itinanghal ang kaniyang mga sumusunod na gawaing maka-agham, at noong 1903, iginawad siya ng Gantimpalang Nobel sa Pisika kasama ng kaniyang asawa na si Pierre Curie at ang pisikong si Henri Becquerel dahil sa kanilang pagtutuklas ng radyoaktibidad (isang salita na kaniyang inilikha).  Siya naman mismo ang nanalo ng Gantimpalang Nobel sa Kimika noong 1911 para sa kaniyang paghihiwalay ng purong radyum (radium) at polonyo (polonium).

Namatay si Curie noong 1934 dahil sa anemyang aplastiko (aplastic anemia) bunsod ng maraming taon ng paghaharap sa radyasyon.

Talambuhay

Si Curie ay ipinanganak sa Warsaw noong Nobyembre 7, 1867, anak ng isang guro. Nakatanggap siya ng edukasyon sa mga lokal na paaralan at ilang siyentipikong pagsasanay mula sa kanyang ama. Upang makatakas sa gulo ng pulitika, lumipat siya sa Cracow at pagkatapos ay sa Paris noong 1891 upang mag-aral sa Sorbonne, kung saan nakuha niya ang mga digri sa Pisika at Matematika. Noong 1894, pinakasalan niya si Pierre Curie at kalaunan ay naging pinuno ng isang laboratoryo ng pisika. Pagkatapos ng kanyang kamatayan noong 1906, siya ang naging unang babaeng propesor ng Pangkalahatang Pisika at hinirang na Direktor ng Labolatoryong Curie noong 1914.

Mga sanggunian

Kategorya:Mga laureado ng Gantimpalang Nobel
Kategorya:Mga Nobel laureate sa pisika